2019 Genesis G70 Sedan Digital Showroom | Genesis of Framingham
2019 Genesis G70 2.0T Advanced w/Elite & Prestige Packages Sedan CAPPEL SALES INC of MC COOK, NE For Sale New & Used | Fastline
In MCCOOK, NE 69001
2018 Vermeer Mfg. Co. MC4500
2019 Vermeer Mfg. Co. R2800 Sewe dae op fiets om skoolbus weer te laat ry | News24
Sewe dae op fiets om skoolbus weer te laat ry
’n Fietsuithourit van sewe dae word op Uitenhage gehou ten bate van Laerskool Winterberg en die droogtegeteisterde Graaff-Reinet. Hier is (van links) Randall Mapoe (skoolhoof van Laerskool Winterberg), Johan Oosthuizen (Fuel on Wheels), Jayden Oosthuizen, Ronelle Oosthuien (Fuel on Wheels) en JP Woest (Woga-sekuriteit). Foto:HEILIE COMBRINCK
SEWE dae se fietsry – minstens 300 km per dag – deur Uitenhage se strate om ’n skoolbus weer in rybare toestand te kry . . .
En as die bus weer aan die ry is, sal Johan Oosthuizen stééds aan die trap bly, want vir hierdie langasem fietsryer hou welwillendheidsprojekte net nooit op nie.
Oosthuizen noem hoeka kos en water in dieselfde asem as die skoolbus wat weer aan die ry moet kom.
“Ek wil ten minste 300km per dag ry. Dit is nie normaal nie, maar normaal is boring en geeneen van ons projekte mag boring wees nie,” sê Johan Oosthuizen, ’n lid van Fuel on Wheels, ’n nie-winsgewende groep wat ’n positiewe verskil in die gemeenskap help maak.
Plaaslike verkeersbeamptes sowel as Woga-sekuriteit sal op bystand ter wille van verkeersveiligheid wees.
Die begunstigdes van dié fiets-uithourit is die Laerskool Winterberg (die skoolbus) boere en hul diere wat in die wurgende droogte moet probeer oorleef, asook die inwoners van Graaff-Reinet wie se dorpsdam nou dolleeg is.
Fietsryers sowel as stappers word genooi om teen ’n donasie saam te ry of stap vir soveel rondes as wat hulle wil. Buiten die publiek, word die gewilde LuisterFM! radio-aanbieder, Gerrit de Jager, ook uitgedaag om deel te neem.
“Gertjie se mond is soos altyd drie bar gepomp. Nou daag ek hom amptelik uit om 50km saam te trap. As hy twee ekstra rondes doen, beteken dit R500 ekstra vir die projek!”
Laerskool Winterberg se skoolbus (’n 1982-model met slegs 37 000km op die klok) staan al vir jare stil weens omdat daar nie genoeg geld beskikbaar is vir meganiese herstelwerk nie.
“Met die hulp van verskeie rolspelers en plaaslike sakelui, het Fuel on Wheels met herstelwerk begin. Die koste beloop R17 000, en ons kort nog R4 000.
“Ek glo die publiek sal ons met donasies ondersteun vir die fiets-trappery … en so sit ons almal weer die skoolbus op die pad.”
Laerskool Winterberg voorsien daagliks ’n getal leerders van kos.
Fuel on Wheels het by ’n R15- kospakkieprojek betrokke geraak en die fietsuithourit dien dus ook om geld vir die skunking van kos-pakkies hiervoor in te samel.
Die derde rede vir Oosthuizen se weeklange fietstrap is om water in te samel vir mens en dier in Graaff Reinet.
Die publiek word versoek om vyf liter water te skenk wat na dié Karoo-dorp geneem sal word.
Inwoners kan saam fietsry of stap teen ’n donasie, geld skenk vir die kospakkie-projek of water bring vir die droogte-projek.
Die “Groot Trap” se basis vir die week is Majestic Sports Bar op die hoek van Joubertstraat en Graaff-Reinetweg.
Dit is hier wat Oosthuizen en sy mede-fietsryers Sondag om 12:00 wegtrek en sewe dae later, Saterdag, 23 November, gaan stop. Be-kende sangers soos Juan Boucher, Deon Groot en Ivan Roux sal ekstra luister aan Saterdag se openingseremonie verleen. Vir die duur van die fietsuithourit sal worsrolletjies by die basis op die Majestic Sports Bar-perseel te koop aangebied word.
Vrydag, 22 November is dit Jayde (Inngs) se verjaardag. Dié onderwyseres van Uitenhage is in 2017 vermoor.
“Vrydag trap ek ter herinnering aan haar,” sê Oosthuizen, “Sy sal altyd deel wees van my welwillendheids-fietsryprojekte tot ek nie meer kan fietsry nie.”
Vir meer inligting oor deelname en skenkings bel Ronelle by 083 588 4838.
Daily Lotto: Three winners on Thursday 5 minutes ago Click here for the full list of lottery results